
З  А  П  О  В  Е  Д
№ Р - 947/03.11.2026г.

На основание чл. 29, ал. 2, 3 и 4 от Правилника за прилагане на закона за публичните предприятия, Правила за провеждане на търг и конкурс и за сключване на договори за продажба и наем с работници и служители – Приложение № 1 към чл. 29, ал. 2 от ППЗПП, и чл. 6, т. 1 от Договор за възлагане управлението на лечебно заведение - еднолично акционерно дружество Университетска многопрофилна болница за активно лечение „Света Марина” ЕАД, гр. Варна от 06.03.2024 г., Вътрешни правила за реда за отдаване под наем на недвижими имоти, собственост на УМБАЛ „Света Марина“ ЕАД, гр. Варна, одобрени с протокол № 19/11.08.2023 г. от Съвета на директорите на УМБАЛ „Света Марина“ ЕАД и въз основа на Решение на Съвета на директорите на лечебното заведение по Протокол № 20 от 20.10.2026г.,

Н А Р Е Ж Д А М:

1. Да бъде проведен конкурс за отдаване под наем за срок от три години на площ от 14 кв. м., представляващи част от покривното пространство на сграда с идентификатор 10135.2555.2677.1, собственост на УМБАЛ „Света Марина” ЕАД, в която са разположени психиатрични клиники, находяща се в поземлен имот с идентификатор 10135.2555.2677, с адрес гр. Варна, бул. „Христо Смирненски“ № 1, за разполагане и експлоатиране на стандартно телекомуникационно оборудване (базова станция и прилежащите ѝ съоръжения) на мобилен оператор, с минимална месечна наемна цена от 900,00 евро, с включен ДДС. Отдаваната под наем част от недвижимия имот е посочена в червен цвят в Приложение № 7 към документацията за провеждане на конкурса.

2.	Обектът може да се експлоатира само по посоченото в т. 1 по-горе предназначение.

3.	В наемната цена не са включени консумативни разходи за електроенергия за работата на съоръженията, ремонти, реконструкции и преустройства, необходими за осъществяване на дейността, които ще се заплащат от наемателя отделно от наемната цена. Бъдещият наемател ще монтира за своя сметка контролен (локален) електромер, чрез който ще се отчита изразходваната електроенергия, както и ще осигури издаването на всички необходими за законосъобразната експлоатация на оборудването лицензи/регистрации/разрешения от компетентните за това органи.

4.	До конкурса се допускат физически и юридически лица, регистрирани като търговци, съгласно действащото законодателство, които нямат просрочени задължения към Възложителя, притежават разрешение за ползване на индивидуално определен ограничен ресурс - радиочестотен спектър за осъществяване на електронни съобщения чрез наземна мрежа, позволяваща предоставяне на електронни съобщителни услуги, чиито заявления отговарят на условията на конкурсната документация.

5.	Кандидатите представят депозит за участие в конкурса в размер на 100 (сто) евро. Депозитът следва да бъде внесен в „Главна каса” на УМБАЛ “Света Марина” ЕАД, гр. Варна ул. “Хр. Смирненски” № 1. Внасянето на депозита може да се извърши всеки работен ден, от 9 до 16ч., след датата на публикуването на настоящата заповед на интернет страницата на лечебното заведение, до последния работен ден, предхождащ провеждането на конкурса.

6.	Възложителят има право да задържи за себе си депозита за участие в конкурса, когато кандидатът е определен за изпълнител, но не внесе депозит в размер на наемната цена за един месец и/или откаже да сключи договор за наем.
Депозитите за участие се освобождават след сключването на договор за наем, при поискване от съответния кандидат. Възложителят освобождава депозитите без да дължи лихви за периода, през който средствата са престояли при него.

7.	Конкурсът ще се проведе на 24.11.2026 г., в централната сграда на УМБАЛ “Света Марина” ЕАД, бул. “Хр. Смирненски” № 1 от 10.00ч., при закрито заседание на комисията.

8.	Оглед на предлагания за отдаване под наем обект може да се извърши в работен ден от 11 до 14ч., считано от 2-ия ден от датата на публикуването на настоящата заповед до последния работен ден, предхождащ провеждането на конкурса, срещу документ за закупена конкурсна документация, след предварително уточняване на датата и часа на тел.: 052/978 500.

9.	Документацията за конкурса може да бъде закупена от деловодството на болницата всеки работен ден от 10.00 ч. до 15.30ч., след датата на публикуването на настоящата заповед, до последния работен ден, предхождащ провеждането на конкурса. Цената на документацията е 5 евро с ДДС, заплаща се на „Главна каса” и не подлежи на възстановяване.

10.	Кандидатите следва да представят следните документи, заверени с подпис на представляващото лице и с печат:
10.1. [bookmark: _Hlk47630156]Списък на всички приложени документи;
10.2. [bookmark: _Hlk47628941]Оферта - по образец, част от конкурсната документация;
10.3. Информация за единен идентификационен код съгласно чл. 23 от Закона за търговския регистър и регистъра на юридическите лица с нестопанска цел;
10.4. Копие от разрешение за ползване на индивидуално определен ограничен ресурс - радиочестотен спектър за осъществяване на електронни съобщения чрез наземна мрежа, позволяваща предоставяне на електронни съобщителни услуги, издадено от Комисията за регулиране на съобщенията;
10.5. Платежен документ, в оригинал или заверено копие, удостоверяващ че кандидатът е платил депозит за участие в конкурса;
10.6. Платежен документ, в оригинал или заверено копие, удостоверяващ че кандидатът е закупил конкурсната документация;
10.7. Нотариално заверено пълномощно, съдържащо точно посочване на действията, които пълномощникът има право да извършва, когато офертата и/или приложените документи се подписват и/или заверяват от лице, различно от кандидата, или законния представител на кандидата;
10.8. Удостоверение от НАП за липса на задължения към държавата, издадено след 30.09.2026г. (В случай, че кандидатът има парични задължения към държавата, установени с влязъл в сила акт на компетентен орган, или задължения към осигурителни фондове, същият следва да представи документ от компетентния орган за допуснато разсрочване или отсрочване на задълженията);
10.9. Декларации за липса на определени обстоятелства – по образец, част от конкурсната документация;

11. Обстоятелствата, посочени в предходната точка, които се отнасят за физически лица, следва да се удостоверяват за управителите или за членовете на управителните органи на кандидатите – юридически лица.

12. Непредставянето на някой от посочените в т. 10 документи в съответната форма, е основание кандидатът да бъде декласиран.

13. Участниците в конкурса представят в запечатан плик документите по т. 10. Пликът се надписва, както е посочено в конкурсната документация. Пликовете се подават в деловодството на Болницата всеки работен ден от 9,00 до 16,00ч., считано от 3-ия ден след датата на публикуването на настоящата заповед до последния работен ден, предхождащ провеждането на конкурса. Документите за участие в конкурса могат да се подават и по пощата/с куриер, като в този случай същите подлежат на разглеждане, само ако са постъпили и са регистрирани в деловодството на Болницата в срок до 16,00ч. на последния работен ден, предхождащ провеждането на конкурса.

14.   Критерий за оценка на предложенията: най-висока предложена наемна цена.

15. Спечелилият конкурса участник следва да заплати депозит в размер на една месечна наемна цена с ДДС по сметката на УМБАЛ “Света Марина” ЕАД, гр. Варна, не по-късно от датата на сключване на договора за наем. В случай, че това не стане, съответният участник ще бъде отстранен от конкурса. Възложителят ще се обърне към класирания на второ място кандидат с предложение за сключване на договор и заплащане на депозит, а при евентуален отказ и от него, възложителят може да се обърне към следващия класиран поред.

